Odense Adresse-Contoirs Efterretninger, 1836-08-19
Fædrelandet. Kongehuset. Af en Beretning i Horsens-Avisen sees, at D. K. H. Prinds Christian Frederik og høie Gemalinde, Prindsesse Caroline Amalie, efter samme Dag at have været paa Hovedgaardene Tiersbeck, Barretskov, Palsgaard (hvor Høistsamme dinerede) og Boller, indtraf til Horsens i Løverdags Aftes Kl. 9, under Ledsagelse af Stedets Øvrighed, Regimentets Officeerkorps samt et ridende Fakkeltog. Under Folkemængdens glade Jubelraab og Klokkernes Ringning droge Deres Kongelige Høyheder langsomt gjennem de illuminerede Gader og stege af hos Hr. Generalmajor v. Flindt, hvor Byens og Omegnens Embedsmænd og Honoratiores stededes til Cour. Udenfor Deres Bolig paraderede det borgerlige Jægerkorps, Raadhuset var smagfuldt behængt med Grønt og smykket med D. K. Høiheders Navnetræk og Jnskriptioner. Midt paa Bygningen saaes en Grotte oplyst med kouleurte Lamper og med et Offer=Alter, hvorpaa der brændte bengalsk Jld, som ogsaa paa to foran staaende Søiler. Paa Torvet og ved Borgerklubben brændte Beegkrandse, ligesom og i Hr. Kjøbmand Barfoeds Have udenfor Byen, forbi hvilken D. K. Høiheder passerede ved Jndkjørselen, vare hængte kouleurte Lamper i en Bue, som og i Træerne. - Søndag Morgen Kl. 8 tog Hs. K. Høihed Borgervæbningen og Jægerkorpset i naadigst Øiesyn, hvilke vandt Høistsammes naadigste bifald, saa at Hs. K. Høihed, efterat et "Længe leve!" havde gjenlydt for vor elskede Konge og det høie Fyrstepar, udbragte et: Held for Horsens gode Borgervæbning!" Derefter inspiceredes nogle af de offentlige Indretninger: Sygehuset, Arbeidshuset, Raadhuset og Latinskolen, hvor Hs. K. Høihed hilsedes med en Tale af Rektor og en Sang af Disciplene. Kl. 10 bivaanede Deres Kongelige Høiheder Høimesse-Tienesten i Vor Frelsers Kirke, hvor Hs. H. Hr. Konsistorialraad Rosing prædikede. Efter endt Gudstjeneste behagede det Hs. K. Høihed at tage til Bygholm og derefter at besee Byens Jorde-Udskiftning. Paa den saakaldte store Klubgaard var foranstaltet en Diner, hvortil Deres Kongelige Høyheder underdanigst vare indbudne, og hvori, foruden Øvrigheden, Embedsmænd og Honoratiores, et ikke ringe Antal af Byens Borgere deeltage. Over Taffelet udbragte Hs. K. Høihed med nogle hjertelige Ord, der fandt dyb Gienklang i de Tilstedeværendes Hjerter, To ster for Deres Majestæter Kongen og Dronningen, "Stændernes heldige Virksomhed til Kongens og Folkets Tilfredshed; ligesom et "Længe leve!" for det tilstedeværende elskede Fyrstepar gjenlød fra Alles Læber og Hjerter, som af Hs. K. Høihed atter gjengjeldtes med et varmt Ønske for Byen og dens Jndvaanere." Ved Taffelet blev afsjungen en af Hr. Pastor Rohmann forfattet Sang, akkompagneret af Regimentets Musikkorps. Efter endt Taffel behagede det D. K. Høiheder at tage til Væhr Præstegaard (hvor Amtsprovst Ridder Schmidt er Sognepræst) og derfra til Steensballegaard, hvorfra De efter Soupeen atter indtraf til Horsens, ledsaget af et ridende Fakkeltog, om Aftenen Kl. 11, paa hvilken Tid en Mængde Mennesker havde forsamlet sig ved Aftrædelsesgaarden og afsang det første Vers af den yndede Nationalsang Kong Christian stod ved høien Mast samt udraabte et Længe leve Søbs for Deres Kongelige Høiheder, der huldrigst tilkjendegave Folket Deres bifald ved paa Trappen at blive staaende indtil Sangen var tilende. - Denne Aften var Byen atter illumineret. J Mandags Morges Kl. 8 1/4 forlod det elskede Fyrstepar, under de samme Æresbeviisninger som ved Ankomsten og ledsaget af de bedste Ønsker, Horsens Bye, for derfra over Hanstedgaard at tage til Skanderborg, Himmelbjerget og samme Aften til Silkeborg, hvor De agtede at forblive et Par Dage.